**Infantil Masculí**

CE Tortosa 25

H La Garriga 39

Partit molt ben jugat i molt disputat per part dels dos equips, encara que, al final la victòria va ser per als visitants que eren físicament superiors.

**Cadet Femení**

CE Tortosa 35 (14)

H Palautordera - Salicrú 31 (16)

Tercera jornada de la segona fase, de l’equip cadet femení del CE Tortosa, i tercera victòria de les noies entrenades per Rosa Chertó.

Partit complicat el que van jugar aquesta setmana. A sobre que durant la primera part les cadets no estaven del tot fines i un bon equip visitant no posava les coses gens fàcils, va predominar la igualtat pràcticament en tot el partit.

L’inici local no va ser el normal darrerament. Toves en defensa i amb moltes errades tant en els passes com en la definició davant porta. Amb tot això les noies de Palautordera anaven fent, i la igualtat era màxima. Amb aquestes premisses, 14-16 al descans.

Però la segona part ja va ser diferent. Un inici fulgurant local amb un parcial de 7-1 en 10’ permetia donar la volta al marcador (21-17). Això va permetre a les noies de Rosa encarar el tram final del partit amb més tranquil·litat i poder tancar el partit.

Aquesta setmana destacar a Arantxa Bel amb 6 gols com 6 sols.

La propera jornada, l’equip es desplaçarà Mataró per jugar contra el Joventut Handbol Mataró.

C.E. TORTOSA:

- Porteres: Maria Subirats

- Jugadores: Idoia Clemente, Arantxa Bel, Núria Aragonés, Paula Yelamo, Anna Subirats, Judith Nicol, Blanca Viñas, Paula Calvet, Cinta Miralles, Elba Martorell, Nerea Accensi i Àngela Callarissa

**Cadet Masculí**

CE Tortosa 27 (14)

H Cardedeu 32 (15)

Partit en el que jugaven tercer contra segon i que va ser igualat fins al minut 15 de la segona part en el qual un parcial de 0 a 4 favorable als visitats va decantar el partit per al Cardedeu.

C.E. TORTOSA:

- Porters: Ignasi, Pau

- Jugadors: Enric, Andreu M., J. Ignasi, Ayuso, Pere, Aleix Sastre, Andreu Sabater, Pau A., Albert, Aleix Sabater, Hèctor, Iker

**Juvenil Masculí**

CE Tortosa 25 (11)

CH Sant Fost 28 (15)

Bon partit a pesar de la derrota dels juvenils tenint en compte les baixes per lesió i que es juga tota la temporada reforçats per cadets.

C.E. TORTOSA:

- Porters: Iván, Ignasi

- Jugadors: Andreu, Enric, Alex, Pedro, Miravalls, Àngel, Lluís

**Sènior Femení**

CH Terrassa 20 (11)

CE Tortosa 34 (19)

Aquesta cap de setmana les tortosines es van desplaçar al camp del Terrassa per disputar un partit que es presentava ajustat.

Un bon començament de les sèniors en defensa, donant peu a recuperacions de pilota i una porteria que ho parava tot, feia que a la mitja part anessin 11-19.

Durant la segona part, el ritme de partit va seguir en una bona defensa i un atac molt efectiu.

Tan sols queda un partit per acabar la 1ª fase de la lliga i el sènior femení es manté invicte.

La setmana que ve es disputarà l'últim partit d’aquesta 1ª fase contra el Cornellà.

**Sènior Masculí**

CE Tortosa 33 (13)

HC Vallag 19 (9)

Victòria còmoda dels tortosins contra els de la Llagosta en el match disputat diumenge passat al pavelló del Temple.

A la primera meitat els locals van plantejar una molt bona i contundent defensa que impedia als de la Llagosta anotar amb facilitat, i que permetia als tortosins sortir ràpidament al contraatac, que tot i no estar gaire encertats als primers minuts, van permetre finalment obrir forat al marcador i anar als vestidors al descans amb un avantatge de 4 gols.

A la represa la dinàmica va continuar igual, i aquest cop si, els locals amb una major efectivitat de cara a porteria, i seguint jugant ràpid i aprofitant els contraatacs van poder augmentar la distància al marcador arribant al 33-19 a la conclusió dels 60 minuts.